plato-philosophy.theaetetus 173
τὴν γὰρ αὔξην καὶ τὸ εὐθύ τε καὶ τὸ ἐλευθέριον ἡ ἐκ νέων δουλεία ἀφῄρηται , ἀναγκάζουσα πράττειν σκολιά , μεγάλους κινδύνους καὶ φόβους ἔτι ἁπαλαῖς ψυχαῖς ἐπιβάλλουσα , οὓς οὐ δυνάμενοι μετὰ τοῦ δικαίου καὶ ἀληθοῦς ὑποφέρειν , εὐθὺς ἐπὶ τὸ ψεῦδός τε καὶ τὸ ἀλλήλους ἀνταδικεῖν τρεπόμενοι πολλὰ κάμπτονται καὶ συγκλῶνται , ὥσθʼ ὑγιὲς οὐδὲν ἔχοντες τῆς διανοίας εἰς ἄνδρας ἐκ μειρακίων τελευτῶσι , δεινοί τε καὶ σοφοὶ γεγονότες , ὡς οἴονται . καὶ οὗτοι μὲν δὴ τοιοῦτοι , ὦ Θεόδωρε · τοὺς δὲ τοῦ ἡμετέρου χοροῦ πότερον βούλει διελθόντες ἢ ἐάσαντες πάλιν ἐπὶ τὸν λόγον τρεπώμεθα , ἵνα μὴ καί , ὃ νυνδὴ ἐλέγομεν , λίαν πολὺ τῇ ἐλευθερίᾳ καὶ μεταλήψει τῶν λόγων καταχρώμεθα ; μηδαμῶς , ὦ Σώκρατες , ἀλλὰ διελθόντες . πάνυ γὰρ εὖ τοῦτο εἴρηκας , ὅτι οὐχ ἡμεῖς οἱ ἐν τῷ τοιῷδε χορεύοντες τῶν λόγων ὑπηρέται , ἀλλʼ οἱ λόγοι ἡμέτεροι ὥσπερ οἰκέται , καὶ ἕκαστος αὐτῶν περιμένει ἀποτελεσθῆναι ὅταν ἡμῖν δοκῇ · οὔτε γὰρ δικαστὴς οὔτε θεατὴς ὥσπερ ποιηταῖς ἐπιτιμήσων τε καὶ ἄρξων ἐπιστατεῖ παρʼ ἡμῖν . λέγωμεν δή , ὡς ἔοικεν , ἐπεὶ σοί γε δοκεῖ , περὶ τῶν κορυφαίων · τί γὰρ ἄν τις τούς γε φαύλως διατρίβοντας ἐν φιλοσοφίᾳ λέγοι ; οὗτοι δέ που ἐκ νέων πρῶτον μὲν εἰς ἀγορὰν οὐκ ἴσασι τὴν ὁδόν , οὐδὲ ὅπου δικαστήριον ἢ βουλευτήριον ἤ τι κοινὸν ἄλλο τῆς πόλεως συνέδριον · νόμους δὲ καὶ ψηφίσματα λεγόμενα ἢ γεγραμμένα οὔτε ὁρῶσιν οὔτε ἀκούουσι · σπουδαὶ δὲ ἑταιριῶν ἐπʼ ἀρχὰς καὶ σύνοδοι καὶ δεῖπνα καὶ σὺν αὐλητρίσι κῶμοι , οὐδὲ ὄναρ πράττειν προσίσταται αὐτοῖς . εὖ δὲ ἢ κακῶς τις γέγονεν ἐν πόλει , ἤ τί τῳ κακόν ἐστιν ἐκ προγόνων γεγονὸς ἢ πρὸς ἀνδρῶν ἢ γυναικῶν , μᾶλλον αὐτὸν λέληθεν ἢ οἱ τῆς θαλάττης λεγόμενοι χόες . καὶ ταῦτα πάντʼ οὐδʼ ὅτι οὐκ οἶδεν , οἶδεν · οὐδὲ γὰρ αὐτῶν ἀπέχεται τοῦ εὐδοκιμεῖν χάριν , ἀλλὰ τῷ ὄντι τὸ σῶμα μόνον ἐν τῇ πόλει κεῖται αὐτοῦ καὶ ἐπιδημεῖ , ἡ δὲ διάνοια , ταῦτα πάντα ἡγησαμένη σμικρὰ καὶ οὐδέν , ἀτιμάσασα πανταχῇ πέτεται κατὰ Πίνδαρον τᾶς τε γᾶς ὑπένερθε καὶ τὰ ἐπίπεδα γεωμετροῦσα , οὐρανοῦ θʼ ὕπερ ἀστρονομοῦσα , καὶ πᾶσαν πάντῃ φύσιν ἐρευνωμένη τῶν ὄντων ἑκάστου ὅλου , εἰς τῶν ἐγγὺς οὐδὲν αὑτὴν συγκαθιεῖσα .
Lemmas: ὁ γάρ αὔξη καί ὁ εὐθύς τε καί ὁ ἐλευθέριος ὁ ἐκ νέος δουλεία ἀφαιρέω , ἀναγκάζω πράσσω σκολιός , μέγας κίνδυνος καί φόβος ἔτι ἁπαλός ψυχή ἐπιβάλλω , ὅς οὐ δύναμαι μετά ὁ δίκαιος καί ἀληθής ὑποφέρω , εὐθύς ἐπί ὁ ψεῦδος τε καί ὁ ἀλλήλων ἀνταδικέω τρέπω πολύς κάμπτω καί συγκλάω , ὥστε ὑγιής οὐδείς ἔχω ὁ διάνοια εἰς ἀνήρ ἐκ μειράκιον τελευτάω , δεινός τε καί σοφός γίγνομαι , ὡς οἴομαι . καί οὗτος μέν δή τοιοῦτος , ὦ Θεόδωρος · ὁ δέ ὁ ἡμέτερος χορός πότερος βούλομαι διέρχομαι ἤ ἐάω πάλιν ἐπί ὁ λόγος τρέπω , ἵνα μή καί , ὅς νυνδί λέγω , λίαν πολύς ὁ ἐλευθερία καί μετάληψις ὁ λόγος καταχράω ; μηδαμῶς , ὦ Σωκράτης , ἀλλά διέρχομαι . πάνυ γάρ εὖ οὗτος λέγω , ὅτι οὐ ἐγώ ὁ ἐν ὁ τοιόσδε χορεύω ὁ λόγος ὑπηρέτης , ἀλλά ὁ λόγος ἡμέτερος ὥσπερ οἰκέτης , καί ἕκαστος αὐτός περιμένω ἀποτελέω ὅταν ἐγώ δοκέω · οὔτε γάρ δικαστής οὔτε θεατής ὥσπερ ποιητής ἐπιτιμάω τε καί ἄρχω ἐπιστατέω παρά ἐγώ . λέγω δή , ὡς ἔοικα , ἐπεί σύ γε δοκέω , περί ὁ κορυφαῖον · τίς γάρ ἄν τις ὁ γε φαῦλος διατρίβω ἐν φιλοσοφία λέγω ; οὗτος δέ που ἐκ νέος πρῶτος μέν εἰς ἀγορά οὐ οἶδα ὁ ὁδός , οὐδέ ὅπου δικαστήριον ἤ βουλευτήριον ἤ τις κοινός ἄλλος ὁ πόλις συνέδριον · νόμος δέ καί ψήφισμα λέγω ἤ γράφω οὔτε ὁράω οὔτε ἀκούω · σπουδή δέ ἑταιρεία ἐπί ἀρχή καί σύνοδος καί δεῖπνον καί σύν αὐλητρίς κῶμος , οὐδέ ὄναρ πράσσω προσίστημι αὐτός . εὖ δέ ἤ κακός τις γίγνομαι ἐν πόλις , ἤ τίς τις κακός εἰμί ἐκ πρόγονος γίγνομαι ἤ πρός ἀνήρ ἤ γυνή , μάλα αὐτός λανθάνω ἤ ὁ ὁ θάλασσα λέγω χοῦς . καί οὗτος πᾶς οὐδέ ὅτι οὐ οἶδα , οἶδα · οὐδέ γάρ αὐτός ἀπέχω ὁ εὐδοκιμέω χάριν , ἀλλά ὁ εἰμί ὁ σῶμα μόνος ἐν ὁ πόλις κεῖμαι αὐτός καί ἐπιδημέω , ὁ δέ διάνοια , οὗτος πᾶς ἡγέομαι μικρός καί οὐδείς , ἀτιμάζω πανταχῇ πέτομαι κατά Πίνδαρος ὁ τε γῆ ὑπένερθε καί ὁ ἐπίπεδος γεωμετρέω , οὐρανός τε ὑπέρ ἀστρονομέω , καί πᾶς πάντῃ φύσις ἐρευνάω ὁ εἰμί ἕκαστος ὅλος , εἰς ὁ ἐγγύς οὐδείς ἑαυτοῦ συγκαθίημι .